ગાંધીનગર તાલુકામાં સૌપ્રથમ પગપેસારો કરનારો H1N1નો વાયરસ હવે જિલ્લાના તમામ ચાર તાલુકા અને ગ્રામ્ય વિસ્તારોમાં જાણે અજગર ભરડો લઇ રહ્યો હોય તેવી પરિસ્થિતિ સર્જાઇ રહી છે. ગાંધીનગર પંથક સ્વાઇન ફ્લૂના વાયરસનો સૌથી વધુ અસરગ્રસ્ત વિસ્તાર પુરવાર થયો છે. એટલે કે ગાંધીનગર તાલુકામાં દર્દીઓની કુલ સંખ્યા ૨૨ અને ૪ મોત થઇ ચૂક્યા છે. હાલના સંજોગોમાં એક પછી એક અનેક લોકો સ્વાઇન ફ્લૂની ગંભીર બિમારીમાં સપડાઇ રહ્યાં છે. તેમાં અઢી વર્ષની બાળકી સહિત ૭૦ વર્ષની ઉંમરના દર્દીઓનો સમાવેશ થાય છે.